జీవ శాస్త్రము
జీవుల అధ్యయనము జీవ శాస్త్రము (ఆంగ్లం biology). జీవుల ఉద్భావన, లక్షణాలు, వర్గీకరణ, జీవకోటిలో జాతులు, పర్యావరణ చట్రంలో వాటి మనుగడ, ఇలా ఎన్నో కోణాల నుండి జీవశాస్త్రాన్ని అధ్యయనం చెయ్యవచ్చు. కనుక జీవ శాస్త్రము యొక్క పరిధి చాలా విస్త్రుతమైనది. వృక్షశాస్త్రం, జంతుశాస్త్రం, వైద్యశాస్త్రం మొదలైన వర్గాలు చాలరోజులబట్టీ వున్నవే. ఈ రోజులలో ఈ వర్గీకరణ కూడ బాగా వ్యాప్తి చెందింది. జీవి లక్షణాలని అణు (atomic), పరమాణు (molecular) ప్రమాణాలలో అధ్యయనం చేస్తే దానిని అణుజీవశాస్త్రం (మాలిక్యులార్ బయాలజీ) అనీ, జీవరసాయనశాస్త్రం (బయోకెమిస్ట్రీ) అనీ, జీవసాంకేతిక శాస్త్రం (బయోటెక్నాలజీ) అనీ, అణుజన్యుశాస్త్రం (మాలిక్యులార్ జెనెటిక్స్) అనీ అంటున్నారు. జీవి లక్షణాలని జీవకణం స్థాయిలో చదివితే దానిని కణజీవశాస్త్రం (సెల్ బయాలజీ) అనీ, అంగము (organ) స్థాయిలో పరిశీలిస్తే దానిని శరీర నిర్మాణ శాస్త్రము (అనాటమీ) అనీ, జన్యువు నిర్మాణాన్ని, అనువంశికతను జన్యుశాస్త్రం (Genetics), ఇలా రకరకాల కోణాలలో జీవశాస్త్రాన్ని అధ్యయనం చెయ్యవచ్చు.
ఖగోళ భౌతిక శాస్త్రం
ఖగోళ భౌతిక శాస్త్రం (గ్రీకు: "ఆస్ట్రో" - అర్థం "నక్షత్రం" మరియు గ్రీకు: "ఫిజిక్స్" - "φύσις" - అర్థం "ప్రకృతి") అనేది పాలపుంతలు, నక్షత్రాలు, గ్రహాలు, ఎక్సోప్లానెట్‌లు మరియు ఇంటర్‌సెల్లార్ వాహకం అలాగే వారి పరస్పర చర్యల వంటి ఖగోళ అంశ భౌతిక లక్షణాలతో (మెరుపు, సాంద్రత, ఉష్ణోగ్రత మరియు రసాయనిక సంవిధానం) సహా ఖగోళ భౌతిక శాస్త్రంతో వ్యవహరించే ఖగోళ శాస్త్రంలోని ఒక విభాగంగా చెప్పవచ్చు. విశ్వోద్భవ శాస్త్ర అధ్యయనం విశ్వంలోని నిర్దిష్ట పరిమాణంలోని గురుత్వాకర్షణ శక్తిచే బంధించబడిన అంశాల కంటే ఎక్కువ స్థాయి ఖగోళ భౌతిక శాస్త్ర ప్రశ్నలకు సమాధానాలను అందిస్తుంది.